පොදු රාජ්‍ය මණ්ඩලයේ සුවිශේෂ ආයතනයක් වනුයේ එවිට ය.අප කොළඹ දී කරන සාකච්ඡා පිළියම් නිර්දේශ කරන හා භේදකාරී එකක් වෙනුවට හවුල්කාරීත්වයෙන්, සහයෝගයෙන් සහ එක්සත් භාවයෙන් සලකුණු වූ අලුත් පොදු රාජ්‍ය මණ්ඩලයක ජනතාවන් උදෙසා වැඩිම ප්‍රායෝගික ප්‍රතිලාභ අත්කර දීමට ඉවහල් විය යුතු ය.සංවිධානයේ සියලු සාමාජිකයන් පිළිගන්නා වූ වටිනාකම් සහ අභිලාෂයන් ඇතුළත් පොදු රාජ්‍ය මණ්ඩලයීය ප්‍රඥප්තිය පසුගිය දෙසැම්බරයේ අනුමත කර ගන්නා ලදී.අප දැන් නව යුගයක් උදා කරමින් සිටින නිසාත්, ශ්‍රී ලංකාවේ ජනයා අදහන සියලු ආගම් උතුම් මානව වටිනාකම් සුරකින ලෙස උගන්වන නිසාත් වත්මන් ශ්‍රී ලංකාවේ අපට ඒවායේ අඛණ්ඩ වලංගුතාවක් පවතී.අවසාන වශයෙන් බුදුන් වහන්සේගේ ධර්ම පාඨයක් උපුටා දැක්වීමට කැමැත්තෙමි.“න පරේසං විලෝමානි - න පරේසං කතාකතං අත්තනෝව අවෙක්ඛෙය්‍ය - කතානි අකතානිච”“අනුන්ගේ රළු පරළු කථාත්, අනුන් කළ නොකළ දේත් නො සෙවිය යුතු ය.